หุ่นเพรียว
ตอนนี้ใครเจอหน้า ณรงค์ ศรีจักรินทร์ รองเอ็มดีแบงก์ไทยพาณิชย์ จะรู้สึกว่าผิดหูผิดตาไปเยอะ
4 ส.ค. 2559

ตอนนี้ใครเจอหน้า ณรงค์ ศรีจักรินทร์ รองเอ็มดีแบงก์ไทยพาณิชย์ จะรู้สึกว่าผิดหูผิดตาไปเยอะ
สูทที่เคยดูกระชับร่างอย่างมาก เริ่มดูหลวมๆ ใส่สบายตัวขึ้น แถมหน้าตาสดใส
ถามไถ่ได้ความว่า ตอนนี้น้ำหนักลดลงถึง 6 กิโล 
ร้องโอ้โห! เสร็จก็เลยถามเคล็ดลับ เพราะใครก็รู้ว่า คุณณรงค์ แค่งานแบงก์ก็มีอยู่มากมายเต็มมือแล้ว ยังได้รับความไว้วางใจ ถูกดึงไปเป็นกรรมการดิจิทัล เวนเจอร์ ในเครือแบงก์ที่ดูแลเกี่ยวกับเรื่องฟินเทคอีกต่างหาก
แถมยังดูแลลูกค้าเป็นอย่างดี ร้านอาหารที่ไหน อร่อย บรรยากาศดี ณรงค์ ไม่เคยพลาด จะพาลูกค้าไปลิ้มชิมรส ส่งผลให้หุ่นอวบหนาขึ้นทุกวัน
ณรงค์ บอกเคล็ดลับไม่มีอะไรมาก แค่กลับถึงบ้าน ก็วิ่งบนสายพานทุกวัน ไม่ว่าจะถึงบ้านดึกแค่ไหน ก็วิ่ง
เลยได้หุ่นกระชับ ไว้รับตำแหน่งใหม่เร็วๆ นี้